Doi poliţişti de frontieră au fost înjunghiaţi de traficanţii de migranţi. Au încercat să-i oprească cu focuri de armă
Doi polițiști de frontieră au fost înjunghiați de un traficant de migranți. Scenele s-au derulat într-o benzinărie, la intrare pe Autostrada A1, la Giarmata, în județul Timiș.
Oamenii legii au prins în flagrant mai mulți migranți care încercau să urce în remorca unui camion.
În acele clipe, una dintre cele trei călăuze a scos un cuțit și a atacat. Doi dintre agenți au fost răniți - unul la umăr, altul la picior. Au fost transportați la spital, dar nu au rămas internați.
Oamenii legii au tras mai multe focuri de armă, iar opt dintre transfugi au fost prinși și duși la audieri.
Zona a fost împânzită de criminaliști, jandarmi și polițiști pentru cercetări. Agresorul și un migrant sunt în continuare căutați cu ajutorul unei drone.
Sursa: Pro TV
Etichete: migranti,
Dată publicare:
01-05-2024 09:32